CELEX: 62006TN0416
Language: fi
Date: 2006-12-29 00:00:00
Title: Asia T-416/06: Kanne 29.12.2006 — Sumimoto Chemical Agro Europe v. komissio

24.2.2007   
            
            
               FI
            
            
               Euroopan unionin virallinen lehti
            
            
               C 42/43
            
         Kanne 29.12.2006 — Sumimoto Chemical Agro Europe v. komissio
   (Asia T-416/06)
   (2007/C 42/76)
   Oikeudenkäyntikieli: englanti
   Asianosaiset
   
      Kantaja: Sumimoto Chemical Agro Europe SAS (Saint Didier, Ranska) (edustajat: asianajajat K. Van Maldegem ja C. Mereu)
   
      Vastaaja: Euroopan yhteisöjen komissio
   Vaatimukset
   
               —
            
            
               vastaaja on velvoitettava, tarvittaessa väliaikaisella ratkaisulla, oikaisemaan liitteessä I olevaan A osaan sisältyvä aineellinen virhe ja korvaamaan ilmaisu ”0,75 g” ilmaisulla ”0,75 kg”
            
         
               —
            
            
               direktiivin 2006/132 seuraavat säännökset on kumottava:
               
                           3 artiklan 2 kohta
                        
                        
                           :
                        
                        
                           
                              ”30 päivään kesäkuuta 2008 mennessä”
                           
                        
                     
                           liite I
                        
                        
                           :
                        
                        
                           
                              ”30. kesäkuuta 2008”
                           
                        
                     
                           liitteessä I oleva A osa
                        
                        
                           :
                        
                        
                           
                              ”seuraavilla kasveilla”
                           
                           
                              
                                          ”—
                                       
                                       
                                          kasvihuonekurkut (suljetuissa ravinneliuosviljelyjärjestelmissä)
                                       
                                    
                                          —
                                       
                                       
                                          luumut (jalostettaviksi)”
                                       
                                    
                        
                     
                           liitteessä I oleva B osa
                        
                        
                           :
                        
                        
                           
                              ”Jäsenvaltioiden on pyydettävä lisätutkimusten suorittamista prosymidonin mahdollisista hormonaalisista haittavaikutuksista kahden vuoden kuluessa taloudellisen yhteistyön ja kehityksen järjestön (OECD) antamien, hormonaalisten haittavaikutusten testausta koskevien yleisohjeiden hyväksymisestä. Jäsenvaltioiden on varmistettava, että ilmoittaja, jonka pyynnöstä prosymidoni on sisällytetty tähän liitteeseen, toimittaa tällaiset tutkimukset komissiolle kahden vuoden kuluessa edellä mainittujen yleisohjeiden voimaantulosta.”
                           
                        
                     
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kasvinsuojeluaineiden markkinoille saattamisesta annetussa neuvoston direktiivissä 91/414/ETY (1) säädetään, että jäsenvaltiot antavat kasvinsuojeluainetta koskevan luvan ainoastaan, jos sen tehoaineet luetellaan liitteessä I ja mainitussa liitteessä määrätyt edellytykset täytetään. Kantaja vaatii, että direktiivin 91/414 muuttamisesta prosymidonin sisällyttämiseksi siihen tehoaineena annettu komission direktiivi 2006/132/EY (2) kumotaan siltä osin kuin siinä säädetään, että i) prosymidoni sisällytetään ainoastaan rajoitetusti direktiivin 414/1991 liitteeseen I, että ii) sallittuun käyttöön sovelletaan erityisiä edellytyksiä ja että iii) rajoitettu sisällyttäminen liitteeseen I on voimassa 18 kuukauden mittaisen rajoitetun sisällyttämisajan.
   Kantaja väittää kanteensa tueksi, että riidanalaisella direktiivillä rikotaan direktiivin 414/1991 1 artiklan 1 kohtaa, 2 artiklan 1 kohtaa sekä 5 artiklan 1 ja 4 kohtaa. Lisäksi kantaja väittää, että riidanalainen direktiivi ei ole direktiivin 414/1991 5 artiklan 5 kohdan mukainen ja että näin ollen komissio ylitti harkintavaltansa rajat.
   Kantaja väittää lisäksi, että riidanalaiseen direktiiviin sisältyy menettelyvirhe, koska komissiolla on velvollisuus hyväksyä toimenpiteet sellaisina kuin ne on esitelty elintarvikeketjua ja eläinten terveyttä käsittelevälle pysyvälle komitealle ja neuvostolle, eikä se saa tehdä kyseisiin toimenpiteisiin muutoksia ennen niiden hyväksymistä.
   Kantaja väittää myös, että riidanalaisella direktiivillä loukataan kantajan luottamuksensuojaa sekä hyvän hallinnon periaatetta, toissijaisuusperiaatetta, suhteellisuusperiaatetta, oikeusvarmuuden periaatetta, yhdenvertaisen kohtelun periaatetta sekä tieteellisten lausuntojen koskemattomuutta ja riippumattomuutta koskevaa periaatetta. Kantaja väittää niin ikään, että riidanalaisessa direktiivissä ei esitetä riittäviä perusteita ja että näin ollen perusteluvelvollisuutta on loukattu.
   Lisäksi kantaja väittää, että riidanalaisella direktiivillä puututaan sen oikeuteen harjoittaa liiketoimintaa ja loukataan sen omaisuudensuojaa.
   
      (1)  Kasvinsuojeluaineiden markkinoille saattamisesta 15.7.1991 annettu neuvoston direktiivi 91/414/ETY (EYVL L 230, s. 1).
   
      (2)  Neuvoston direktiivin 91/414/ETY muuttamisesta prosymidonin sisällyttämiseksi siihen tehoaineena 11.12.2006 annettu komission direktiivi 2006/132/EY (EUVL L 349, s. 22).